पाएं अपने शहर की ताज़ा ख़बरें और फ्री ई-पेपरडाउनलोड करें
टोंक-सवाई माधोपुर सांसद सुखबीर सिंह जौनापुरिया शनिवार को सवाई माधोपुर पहुंचे। इस दौरान उन्होंने कलेक्टर निवास में कलेक्टर राजेंद्र किशन के साथ कोविड-19 को लेकर जिला स्तर पर कोरोना की रोकथाम व उपचार व्यवस्थाओं की जानकारी ली।सांसद जौनापुरिया ने बताया कि जल्द ही कोरोना टीकाकरण में और अधिक तेजी लाई जाएगी। वर्तमान में चल रही ऑक्सीजन की कमी को दूर करने के लिए सांसद स्थानीय क्षेत्र विकास योजनान्तर्गत जौनापुरिया ने सवाई माधोपुर जिले के लिए 20 मेडिकल ऑक्सीजन कंसेंट्रेटर्स लगभग 17 लाख रुपए की लागत से स्थापित करने के लिए अनुशंसा की है।
उन्होंने कहा कि जहां तक सम्भव हो सके, कोविड प्रबन्धन समिति में चिकित्सकों को अधिक से अधिक शामिल किया जाए, ताकि चिकित्सकीय प्रबन्ध और अधिक बेहतर हो सके। जौनापुरिया ने कलेक्टर को सवाई माधोपुर जिले में संचालित लगभग 27 निजी चिकित्सालयों को भी ऑक्सीजन की व्यवस्था बनाए रखने के लिए निर्देशित करने को कहा। इसके बाद में सांसद जौनापुरिया सर्किट हाउस पहुंचे। वहां भाजपा जिलाध्यक्ष डॉ. भरत लाल मथुरिया, भाजपा जिला महामंत्री टोंक विष्णु शर्मा, महिला मोर्चा पदाधिकारी संतोष मथुरिया, भाजपा पदाधिकारियों और कार्यकर्ताओं से मिल कर अस्पताल की व्यवस्थाओं को बेहतर करने के अनेक विषयों पर चर्चा की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn